สวัสดีค่ะ คือเมื่อเดือนที่แล้วเริ่มมัอาการคันที่หัวนมอะค่ะ แล้วตอนนี้มันลอกละมีน้ำเหลืองซึมออกมาอะค่ะ ลองใช้ครีมที่ทำให้แห้งแล้วก้ไม่ได้ค่ะ เพราะเวลาอาบน้ำเสร็จก้กลับไปมีน้ำเหลืองซึมเหมือนเดิมค่ะ เครียดมากเลย ไม่รู้จะทำยังไงเลยค้ะ ไม่ได้อยุ่ที่ไทยด้วย กว่าจะกลับก้อีก4เดือนอะค่ะ ทำยังไงดีอะคะ
สวัสดีค่ะ การเกิดอาการคันที่หัวนม และมีผิวหนังลอก มีน้ำเหลืองซึม อาจเกิดจาก1. การแพ้ระคายเคือง จากสารเคมีต่างๆ ทั้งจากสบู่ น้ำหอม โลชั่น น้ำยาซักชุดชั้นใน น้ำยาปรับผ้านุ่ม เป็นต้น ซึ่งมักทำให้เกิดเป็นผื่นแดงคัน หากเกา ก็จะทำให้ผิวลอกและมีน้ำหเหลืองซึมได้2. มะเร็งเต้านมชนิดหนึ่งชื่อ Paget disease of the nipple พบได้ประมาณ 1% ของมะเร็งเต้านมทั้งหมด อาการคือจะมีผื่นแดง คัน ผิวหนังลอกเป็นขุยและสะเก็ด3. ผิวหนังติดเชื้อรา เช่น โรคกลาก จะเห็นเป็นปื้นสีแดง มีขุย สะเก็ดน้ำเหลืองกรัง และจะมีอาการคันมาก4.ผิวหนังอักเสบติดเชื้อแบคทีเรีย ผิวหนังจะมีลักษณะบวม แดง ร้อน มีอาการเจ็บและปวดมากกว่าที่จะมีอาการคัน อาจมีไข้ร่วมด้วยในเบื้องต้นให้หลีกเลี่ยงสิ่งที่อาจแพ้และระคายเคืองต่างๆ เช่น การทาโลชั่นและน้ำหอมต่างๆ ที่หัวนม หลีกเลี่ยงการอาบน้ำร้อนหรือแช่ในน้ำร้อน ไม่ควรฟอกถูสบู่รุนแรงบริเวณหัวนม เลือกใช้สบู่ที่อ่อนโยนต่อผิว เป็นต้น ห้ามการแคะ แกะ เกา ใส่เสื้อชั้นในที่พอดี ไม่แน่นไป หากอาการไม่หายไป ก็ควรไปพบแพทย์เพื่อตรวจหาสาเหตุค่ะ